# bran
## Brezhoneg
### Etimologiezh

    Testeniekaet en henvrezhoneg.
    Meneget er C'hatolikon.
    Da geñveriañ gant ar gerioù brân (e kembraeg), bran (e kerneveureg hag iwerzhoneg), branos (e galianeg).

### Anv-kadarn

bran /ˈbrãːn/ benel (liester brini)
* (evnoniezh) (Loenoniezh) Evn du pe louet e bluñv eus ar genad Corvus
** Ouzhpenn ma oa souezhet-bras an aotrou-mañ o welout penaos e c'helle Ivon dont da leon, da digr, da loupard, da hoc'h-gouez, da vleiz, da louarn, da vran, e voe souezhetoc'h c'hoazh o welout e teue bep taol a-benn eus al loened all, [...]. — (Troude ha Milin, Labous ar Wirionez ha Marvailhoù all, Skridoù Breizh, 1950, p. 148.)
** [...], hag evel un heklev damvouget e kleven neuze soroc'h an dour ouzh ar garreg, koagadenn ur vran strafuilhet, pe vouskan melkonius ur paotrig saout o vesa e loened e lanneg Kerdeozer... — (Jarl Priel, Va Zammig Buhez, Al Liamm, 1954, p. 116.)

#### Gerioù kevrennek

* beg-bran
* begoù-bran
* bran-beg-ruz
* bran louet
* bran vras
* malvran
* marc'hvran
* morvran
* pav-bran

#### Troioù-lavar

* bezañ du ar vran gant unan bennak : bezañ feuket
* chom da gontañ pet bran a ya hebiou : bezañ difonn en e labour
* intent pig e-lec'h bran : kompren a-dreuz
* kemer pig e-lec'h bran : kompren a-dreuz
* klevet pig e-lec'h bran : kompren a-dreuz
* kompren pig e-lec'h bran : kompren a-dreuz

#### Troiennoù keñveriañ

* du evel askell ar vran : du-tre
* du evel un tad bran : du-tre
* du evel ur vran : du-tre

#### Krennlavarioù

* Ar vran he deus tri oad den, tri oad marc'h Ha c'hoazh n'he deus ket oad a-walc'h.
* Diskiant neb a yeas da grediñ E teui da c'houlmed ar brini.
* Gwellañ kan he deus ar vran Eo he hini hec'h-unan.
* Pig pe vran A gan.
* Patern. - [...]. Pig pe vran a glev atao ! — (Yann-Vari Perrot, An Aotrou Kerlaban Pez farsus e 3 Arvest, Brest, 1922, p. 34.)

#### Troidigezhioù

* alamaneg : Rabe
* esperanteg : korvo
* galizeg : corvo
* galleg : corbeau , corneille
* italianeg : corvo gourel
* iwerzhoneg : caróg
* kembraeg : brân
* kerneveureg : bran
* portugaleg : corvo
* sañskriteg : काक (kāka)
* saozneg : crow , raven
* tchekeg : havran

### Gwelet ivez

* Ar pennad « bran » e-barzh Wikipedia